Къэрал лэжьакIуэ цIэрыIуэм и фэеплъыр Уэзрэдж къуажэм къыщызэIуах
Къэрал, парт лэжьакIуэ цIэрыIуэ, КПСС-м и Осетие Ищхъэрэ обкомым и япэ секретару илъэс куэдкIэ лэжьа Кабалоев Билар Емызэ и къуэм и фэеплъ 2017 гъэм щэкIуэгъуэм и 4-м къыщызэIуахащ Уэзрэдж къуажэм и паркым.
Кабалоев Билар 2017 гъэм щэкIуэгъуэм и 24-м Старэ Лэскэн (Анзорей) къуажэм къыщалъхуащ. Абы Налшык дэт педучилищэр, Москва дэт педагогикэ институтым тхыдэмкIэ и факультетыр, 1939 гъэм ВКП(б)-м и ЦК-м и деж щыIа парт школ нэхъыщхьэр 1948 гъэм къиухащ.
Фэеплъыр къызэрызэIуахым теухуа гуфIэгъуэ зэхыхьэм хэтащ КъБР-м и Правительствэм и УнафэщIым и къуэдзэ Бэлэтокъуэ Владимир, Лэскэн муниципальнэ районым и щIыналъэ администрацэм и Iэтащхьэ Инжыджокъуэ Сэфарбий, Уэзрэдж къуажэм и Iэтащхьэ Габачиев Тамерлан сымэ. Осетие Ищхъэрэ — Алание Республикэм къикIащ Правительствэм и УнафэщIым и къуэдзэ Фадзаев Ахъсарбек, лъэпкъ IуэхухэмкIэ министр Цуциев Аслъэн сымэ. Дауэдапщэм кърихьэлIащ Кабалоев Билар и щхьэгъусэ Майе, и къуэ Заурбэч, и благъэхэр, Iыхьлыхэр.
Фэеплъыр къыщызэIуахым псалъэ гуапэхэр къызэхуэсахэм я пащхьэм щыжаIащ КъБР-м и Правительствэм и УнафэщIым и къуэдзэ Бэлэтокъуэ Владимир, экономикэ щIэныгъэхэм я доктор, профессор Маргоев Бо-рис, КъБР-м и Парламентым и депутат Кебеков Владимир, Билар илъэс куэдкIэ и ныбжьэгъуа Ефэнды Джылахъстэн ипхъу Маринэ, Уэзрэдж къуажэм я нэхъыжь Царикаев Гауис сымэ.
ПэкIум и кIэухым къызэхуэсахэм удз гъэгъахэр фэеплъым тралъхьащ.
Дзыгъуанэ Хьэбил.
